Diari Oficial de la Generalitat Valenciana


Sumari del DOGV 5141, del 23-11-2005 (2005/12526)

RESOLUCIÓ de 7 novembre del 2005, de la Direcció General d'Ensenyament que modifica la Resolució de 20 d'abril del 2005 per la qual es dicten instruccions per a regular el procés de sol·licitud, registre i ompliment del Llibre de Qualificacions de Formació Professional en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5141

Data del DOGV
:   23-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12667


Data del document
:   07-11-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * legislació escolar
    * legislació
    * reconeixement d'estudis
    * ensenyament professional
    * formalitat administrativa

RESOLUCIÓ de 7 novembre del 2005, de la Direcció General d'Ensenyament que modifica la Resolució de 20 d'abril del 2005 per la qual es dicten instruccions per a regular el procés de sol·licitud, registre i ompliment del Llibre de Qualificacions de Formació Professional en l'àmbit de la Comunitat Valenciana. [2005/12412]
  
Vista la Resolució de 20 d'abril del 2005, de la Direcció General d'Ensenyament per a regular el procés de sol·licitud, registre i ompliment del Llibre de Qualificacions de Formació Professional en l'àmbit de la Comunitat Valenciana.
  
Vista l'experiència obtinguda, una vegada confrontada amb els Servicis de la Inspecció Educativa de les direccions Territorials, l'Àrea de Formació Professional i el Servici d'Informàtica i Tècniques de Gestió, es considera convenient modificar alguns aspectes de la resolució abans citada.
  
Per això, la Direcció General d'Ensenyament resol modificar de la manera que a continuació s'especifica, els corresponents apartats de la mencionada resolució:
  
Atés que s'ha advertit una errada en el primer paràgraf de la introducció, s'hi fa constar que l'Orde del Ministeri de Cultura, Educació i Esport que se cita és la número 2.764/2002, de 30 d'octubre (i no la 2794/2002 de 30 d'octubre).
  
En l'apartat Aspectes Generals 1.6, s'afig el paràgraf següent:
  
1.6 ... En cap cas s'exigirà per a l'alumnat que s'inscriga en les proves que es convoquen per a l'obtenció del títol de Tècnic o de Tècnic Superior en Formació Professional.
  
L'apartat Sol·licitud 3.1 se substituïx pel següent:
  
3.1 Entre els mesos d'octubre i desembre, els directors dels centres han de presentar en el Servici d'Inspecció Educativa de la corresponent Direcció Territorial de Cultura, Educació i Esport la petició, composta per un disquet i una relació impresa de l'alumnat per al qual se sol·licita el Llibre de Qualificacions de Formació Professional, segons el model publicat com a annex Ia d'esta resolució.
  
Els directors dels centres privats autoritzats han de presentar la citada relació en tres còpies (una còpia per al centre, una altra per a l'institut i una altra per al Servici d'Inspecció Educativa) en l'Institut d'Educació Secundària de titularitat de la Generalitat Valenciana al qual estiguen adscrits.
  
En el cas que un alumne es trasllade de centre sense que s'haja tramitat l'expedició del seu Llibre de Qualificacions, el centre d'origen ha de sol·licitar el llibre fora del termini establit.
  
L'original de la relació serà arxivat en el Servici d'Inspecció Educativa.
  
En l'apartat Sol·licitud 3.5, ha d'afegir-se el paràgraf següent:
  
En el cas de centres privats autoritzats, el Servici de la Inspecció Educativa entregarà al centre els llibres acreditatius d'estudi junt amb un disquet i una relació, en dos exemplars (una còpia per al centre i una altra per a l'Institut d'Educació Secundària de titularitat de la Generalitat Valenciana al qual estiguen adscrits).
  
L'apartat Registre 4.2, Dades personals de l'alumne, se substituïx pel següent:
  
4.2 Dades personals de l'alumne: nom i cognoms, número de DNI/NIF o NIE o passaport, gènere, data, municipi, país de naixement i nacionalitat.
  
En l'apartat Registre 4.3, l'últim paràgraf del punt, relatiu al període de presentació de comunicacions al Registre, queda substituït pel següent:
  
El període de presentació de comunicacions al Registre, tant per a les sol·licituds com per a la resta de comunicacions d'incorporació de dades, serà entre els mesos d'octubre i desembre, tal com s'establix en el punt 3.1
  
En l'apartat 4.4, Registre de Llibres del centre, s'ha d'afegir el paràgraf següent:
  
Els instituts d'Educació Secundària han de conservar còpies de les relacions de sol·licituds i entrega de llibres dels centres privats que tinguen adscrits.
  
En l'apartat quint, Ompliment, cal afegir el punt següent:
  
5.21 L'alumne/a que, una vegada esgotades les convocatòries, supere les proves convocades per a l'obtenció del Títol de Tècnic o de Tècnic Superior en Formació Professional Específica, ha de presentar en la secretaria del centre que custodie el llibre un certificat d'haver superat les dites proves. El centre, després de fer constar en el llibre la diligència que se cita, ha d'entregar el llibre a l'alumne:
  
«Diligència per a fer constar que en el dia de hui i després d'haver superat la prova per a l'obtenció directa del títol de ................................. amb data ...................., en el centre ................................., s'entrega a l'alumne/a titular el present llibre de qualificacions».
  
En l'apartat quint, Ompliment, afegir el punt següent:
  
5.22 Alumnat procedent de sistemes educatius estrangers:
  
El centre on l'alumne s'inscriga condicionalment per a cursar estudis de Formació Professional ha de sol·licitar el llibre de qualificacions.
  
Una vegada el Ministeri d'Educació i Ciència concedisca la convalidació d'estudis, en la pàgina d'observacions s'ha de fer constar la diligència següent:
  
«Diligència per a fer constar que a l'alumne/a titular d'este llibre, de nacionalitat ..........., procedent d'un sistema educatiu estranger, li ha sigut convalidat ................................................................. per Resolució del MEC de data ...............»
  
En el cas que el Ministeri d'Educació i Ciència denegue la convalidació d'estudis, el centre ha d'anul·lar el llibre de qualificacions i comunicar-ho a la Direcció Territorial de Cultura, Educació i Esport, utilitzant el model publicat com a annex VIII d'esta resolució, de manera que se'n deixe constància en el Registre de Llibres Acreditatius d'Estudis de la Comunitat Valenciana i també en el Registre de Llibres del centre.
  
En l'apartat Trasllat 6.1, el segon paràgraf queda redactat de la segënt manera:
  
El llibre s'ha d'omplir amb les qualificacions, positives i negatives, que l'alumne haja obtingut.
  
En l'apartat sèptim, Entrega, cal afegir el punt següent:
  
7.4 D'acord amb el punt 5.21, el centre ha d'entregar el llibre a l'alumne que, una vegada esgotades les convocatòries, obtinga el títol de Tècnic o de Tècnic Superior en Formació Professional Específica després d'haver superat les proves convocades a l'efecte.
  
Respecte als annexos publicats, se substituïxen els següents:
  
L'annex I, pel que es publica a continuació.
  
L'annex VIII, pel que es publica a continuació.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.